### NN 123/2019 (13.12.2019.), Pravilnik o stručnom ispitu za obavljanje poslova savjetovanja, informiranja i izobrazbe potrošača

MINISTARSTVO GOSPODARSTVA, PODUZETNIŠTVA I OBRTA

2438

Na temelju članka 132 a. stavka 2. Zakona o zaštiti potrošača (»Narodne novine«, broj 41/14, 110/15 i 14/19) ministar gospodarstva, poduzetništva i obrta donosi

PRAVILNIK

O STRUČNOM ISPITU ZA OBAVLJANJE POSLOVA SAVJETOVANJA, INFORMIRANJA I IZOBRAZBE POTROŠAČA

1. OPĆE ODREDBE

Članak 1.

Ovim Pravilnikom uređuje se način i postupak provođenja stručnog ispita za obavljanje poslova savjetovanja, informiranja i izobrazbe potrošača na temelju javnog natječaja za provedbu kojeg su sredstva osigurana u državnom proračunu Republike Hrvatske. (u daljnjem tekstu: stručni ispit).

Članak 2.

Izrazi koji se koriste u ovom Pravilniku, a imaju rodno značenje odnose se jednako na muški i ženski rod.

Članak 3.

Stručnim ispitom provjerava se znanje potrebno za obavljanje poslova iz članka 1. ovoga Pravilnika.

Članak 4.

(1) Stručni ispit provodi ministarstvo nadležno za zaštitu potrošača.

(2) Stručnom ispitu može pristupiti osoba koja uz prijavu za polaganje stručnog ispita priloži dokaz o završenoj najmanje srednjoj stručnoj spremi (u daljnjem tekstu: pristupnik).

(3) Stručni ispit je besplatan za pristupnike.

2. ISPITNA KOMISIJA

Članak 5.

(1) Stručni ispit se polaže pred Ispitnom komisijom (u daljnjem tekstu: Komisija) koju odlukom osniva i imenuje ministar nadležan za zaštitu potrošača.

(2) Ispitnu komisiju čine tri člana (3) i njihovi zamjenici. Dva člana Komisije imenuje ministarstvo nadležno za zaštitu potrošača, a jednog Državni inspektorat.

(3) Predsjednika Komisije iz redova članova Komisije i Tajnika Povjerenstva koji nije član Komisije, a državni je službenik ministarstva nadležnog za zaštitu potrošača imenuje ministar nadležan za zaštitu potrošača.

(4) Mandat članova Komisije traje četiri godine istekom kojeg mogu biti ponovno imenovani.

(5) Članove Komisije može razriješiti ministar nadležan za zaštitu potrošača prema istom postupku prema kojem su imenovani.

Članak 6.

Komisija utvrđuje listu pristupnika koji su pristupili ispitu, provodi ispit i ocjenjuje kandidate.

Članak 7.

Predsjednik Komisije obavlja sljedeće poslove:

– određuje vrijeme i mjesto održavanja ispita,

– potpisuje zapisnik i upisnik izdanih potvrda o položenom ispitu,

– odgovoran je za poštivanje zakonitosti tijekom provođenja ispita,

– obavlja i druge poslove.

Članak 8.

Tajnik Komisije obavlja sljedeće poslove:

– zaprima prijave pristupnika za ispit,

– utvrđuje ispunjenje uvjeta za pristupanje ispitu,

– utvrđuje identitet pristupnika koji pristupa ispitu,

– vodi zapisnik o tijeku ispita,

– vodi upisnik o položenim ispitima,

– obavlja i ostale administrativno-tehničke poslove za rad Komisije po nalogu predsjednika Komisije.

3. PRIJAVA ISPITA

Članak 9.

Informacije o provedbi stručnog ispita (način prijave, obrazac prijave, dinamiku, mjesto i vrijeme održavanja, relevantni propisi i katalog ispitnih pitanja) ministarstvo nadležno za zaštitu potrošača objavljuje na mrežnoj stranici ministarstva nadležnog za zaštitu potrošača i portalu Sve za potrošače www.szp.hr.

Članak 10.

Stručni ispit prijavljuje se elektroničkim putem ministarstvu nadležnom za zaštitu potrošača na obrascu SI-1 u Prilogu I. koji je sastavni dio ovoga Pravilnika i to najkasnije petnaest dana prije ispitnog roka.

4. POLAGANJE ISPITA

Članak 11.

Prije početka polaganja stručnog ispita tajnik Komisije utvrđuje identitet pristupnika, upoznaje ga s njegovim pravima i obvezama, te daje Komisiji listu pristupnika koji su pristupili ispitu.

Članak 12.

O tijeku polaganja ispita vodi se zapisnik na obrascu SI-2 u Prilogu II. koji je sastavni dio ovoga Pravilnika.

Članak 13.

(1) Stručni ispit sastoji se od pisane provjere znanja iz propisa kojima je uređeno područje zaštite potrošača, a koji se kao ispitna literatura objavljuju i ažuriraju na mrežnoj stranici iz članka 9. ovoga Pravilnika.

(2) Za vrijeme ispita pristupnik smije kao dopuštena pomagala koristiti važeće propise iz područja zaštite potrošača.

(3) Na ispitu nije dozvoljeno korištenje pomagala, kao što su priručnici, prezentacije, autorski članci, komunikacijski uređaji i slično.

5. UTVRĐIVANJE USPJEHA
 NA ISPITU

Članak 14.

(1) Uspjeh pristupnika na ispitu ocjenjuje se ocjenom »položio» ili »nije položio«.

(2) Pristupnik je uspješno položio pisani ispit ako je ostvario najmanje 70% ukupnih bodova.

Članak 15.

Obavijest o nepoloženom ispitu dostavlja se pristupniku u roku od 30 dana od dana pristupanja ispitu.

Članak 16.

(1) Svakom pristupniku, nakon uspješno položenog ispita, dostavlja se uvjerenje o položenom ispitu za obavljanje poslova savjetovanja, informiranja i izobrazbe potrošača najkasnije trideset dana nakon završetka ispita, na obrascu SI-3 u prilogu IV. koji je sastavni ovoga Pravilnika.

(2) Uvjerenje potpisuje ministar nadležan za zaštitu potrošača.

6. ODUSTAJANJE OD ISPITA I
 NARUŠAVANJE REDA

Članak 17.

(1) Pristupnik koji bez opravdanog razloga ne pristupi ispitu ili u tijeku ispita odustane od daljnjeg polaganja, ocjenjuje se ocjenom »nije položio«, te gubi pravo polaganja ispita sljedećih 12 mjeseci.

(2) Ako je kandidat iz opravdanog razloga spriječen pristupiti ispitu, dužan je obavijestiti Komisiju najkasnije 24 sati prije početka ispita.

(3) Iznimno od odredbe stavka 1. ovog članka pristupnik može zbog bolesti ili drugih opravdanih razloga odustati od polaganja stručnog ispita do dana polaganja ispita ako za to priloži valjane dokaze, u kojem slučaju će se pristupniku, na prijedlog Komisije dostaviti obavijest o pravu na polaganje ispita u naknadnom ispitnom roku.

Članak 18.

U slučaju narušavanja reda tijekom održavanja ispita, pristupnik će se udaljiti s ispita, ocjenjuje se ocjenom »nije položio«, te gubi pravo polaganja ispita sljedećih 12 mjeseci.

7. PONAVLJANJE ISPITA

Članak 19.

Pristupnik koji nije položio ispit ima pravo ponavljati ispit u sljedećem ispitnom roku.

8. UPISNIK POLOŽENIH ISPITA

Članak 20.

Upisnik o izdanim potvrdama o položenom ispitu za obavljanje poslova savjetovanja, informiranja i izobrazbe potrošača (u daljnjem tekstu: Upisnik), vodi se u ministarstvu nadležnom za zaštitu potrošača na obrascu SI-4 u Prilogu V. koji je sastavni dio ovoga Pravilnika.

9. ZAVRŠNA ODREDBA

Članak 21.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/19-01/98

Urbroj: 526-05-02-03-01/4-19-12

Zagreb, 2. listopada 2019.

Ministar
 Darko Horvat, v. r.

OBRAZAC SI-1

PRIJAVNICA
 za polaganje stručnog ispita za obavljanje poslova savjetovanja, informiranja i izobrazbe potrošača

|  |  |  |
| --- | --- | --- |
|  | PODACI O UDRUZI: |  |
| 1. | Naziv: |  |
| 2. | OIB: |  |
| 3. | Broj telefona/mobitela: |  |
| 4. | Adresa: |  |
| 5. | Adresa elektroničke pošte: |  |
|  | PODACI O PRISTUPNIKU: |  |
| 1. | Ime i prezime: |  |
| 2. | OIB: |  |
| 3. | Broj osobne iskaznice i mjesto izdavanja: |  |
| 4. | Stručni ili akademski naziv stečene školovanjem, te dokaz o stečenoj stručnoj spremi: |  |
| 5. | Datum i mjesto podnošenja prijave: |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis pristupnika)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene za zastupanje)

OBRAZAC SI-2

KLASA:

URBROJ:

Mjesto, datum

ZAPISNIK
 o polaganju stručnog ispita za obavljanje poslova savjetovanja, informiranja i izobrazbe potrošača

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime pristupnika

Adresa (mjesto, ulica i kućni broj): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj osobne iskaznice: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stručni ili akademski naziv stečen školovanjem: \_\_\_\_\_\_\_\_\_\_\_\_\_\_\_

Naziv udruge za zaštitu potrošača čiji je pristupnik član: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ispit se polaže \_\_\_\_\_\_\_\_\_\_\_\_\_\_ put.

Mjesto i datum polaganja ispita: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SASTAV ISPITNE KOMISIJE:

|  |  |
| --- | --- |
| Ime i prezime | status |
|  | predsjednik |
|  | član |
|  | član |
|  | član |
|  | član |

PODACI O TIJEKU STRUČNOG ISPITA

|  |  |  |  |
| --- | --- | --- | --- |
| Maksimalni broj bodova | Postignuti broj bodova | Postotak | Ocjena  (zadovoljio/nije zadovoljio) |
|  |  |  |  |

Nakon završenog stručnog ispita, Ispitna komisija utvrđuje da je pristupnik:

– položio

– nije položio

STRUČNI ISPIT ZA OBAVLJANJE POSLOVA SAVJETOVANJA, INFORMIRANJA I IZOBRAZBE POTROŠAČA

Napomene, izdvojena mišljenja i sl.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | Ispitna komisija: |
|  | predsjednik \_\_\_\_\_\_\_\_\_\_\_\_\_\_\_\_\_\_\_\_\_ |
|  | član \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | član \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | član \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | član \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

OBRAZAC SI-3

KLASA:

URBROJ:

Mjesto, datum

Na temelju članka 16. Pravilnika o stručnom ispitu za obavljanje poslova savjetovanja, informiranja i izobrazbe potrošača (»Narodne novine«, br. 123/2019.), ministar nadležan za zaštitu potrošača, izdaje

UVJERENJE
 O POLOŽENOM STRUČNOM ISPITU ZA OBAVLJANJE POSLOVA SAVJETOVANJA, INFORMIRANJA I IZOBRAZBE POTROŠAČA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(OIB)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv udruge za zaštitu potrošača)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(OIB udruge za zaštitu potrošača)

dana \_\_\_\_\_\_\_\_\_\_\_\_\_\_\_ pred Ispitnom komisijom položio-la je

STRUČNI ISPIT ZA OBAVLJANJE POSLOVA SAVJETOVANJA, INFORMIRANJA I IZOBRAZBE POTROŠAČA

Ministar

OBRAZAC SI-4

UPISNIK
 O IZDANIM UVJERENJIMA O POLOŽENOM STRUČNOM ISPITU ZA OBAVLJANJE POSLOVA SAVJETOVANJA, INFORMIRANJA I IZOBRAZBE POTROŠAČA

|  |  |  |  |  |  |  |
| --- | --- | --- | --- | --- | --- | --- |
| Rbr. | Ime i prezime pristupnika | OIB  pristupnika | Naziv udruge | OIB udruge | Datum polaganja ispita | Klasifikacijska oznaka, urbroj i datum izdavanja uvjerenja |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |